

Politsei- ja Piirivalveamet; ppa@politsei.ee

Päästeamet; info@rescue.ee

OÜ Raven; erik.jurioo@ravenou.ee

Elektrilevi OÜ; kooskolastus@elektrilevi.ee

Meie: 03.09.2025 nr 7-1/16-13

**Avalik väljapanek**

**Kalesi külas asuvate „Kumma (65101:003:0553) ja Kaasiku (65101:003:0552) katastriüksuste ja lähiala“ detailplaneeringu vastuvõtmine ja avaliku väljapaneku korraldamine.**

Raasiku Vallavalitsus otsustab võtta vastu ja avalikustada Kalesi külas asuvate „Kumma (65101:003:0553) ja Kaasiku (65101:003:0552) katastriüksuste ja lähiala“ detailplaneeringu (koostaja: Hea Arhitektuuribüroo OÜ, Priit Avila, töö nr 01-2023).

Detailplaneeringu vastuvõtmisega Raasiku vallavalitsus kinnitab, et detailplaneering vastab õigusaktidele ja valla ruumilise arengu eesmärkidele.

Detailplaneeringuga kavandatud tegevused on kooskõlas Raasiku valla üldplaneeringuga, milles on planeeringuala juhtotstarbeks määratud elamumaa. Alal ei ole varasemalt kehtestatud detailplaneeringuid.

Detailplaneeringuga jagatakse katastriüksused kolmeks elamumaa, kaheks maatulundusmaa ja üheks transpordimaa krundiks. Elamumaa kruntidele määratakse ehitusõigused ja hoonestustingimused, lahendatakse juurdepääsud, liikluskorraldus, määratakse vajalikud servituudid, tehnovõrkudega varustamine ning haljastus.

Planeeringuala suurus koos lähialaga on ca 3 ha.

Detailplaneeringu on kooskõlastanud Raven OÜ, Päästeamet, Politse- ja Piirivalveamet.

Detailplaneeringu avalik väljapanek toimub 18. septembrist - 02. oktoobrini 2025. a (k.a.) Raasiku vallamajas ja valla veebilehel. Avaliku väljapaneku jooksul on kõigil isikutel õigus avaldada detailplaneeringu kohta arvamust. Arvamused palume saata elektrooniliselt raasiku.vald@raasiku.ee või postiga aadressile Tallinna mnt 24, Aruküla, Harjumaa 75201.

Avaliku väljapaneku jooksul on paberkandjal materjalidega võimalik tutvuda asutuse lahtiolekuaegadel, elektroonselt endale sobival ajal. Soovitame detailplaneeringu materjalidega tutvuda elektroonselt. Menetlusdokumentidega on võimalik tutvuda Raasiku vallavalitsuses paberkandjal, kuid tungival vajadusel ja etteteatamisel saab Raasiku vallavalitsus korraldada ka menetlusdokumentidega tutvumise võimaluse elektroonselt. Täiendav info: Indrek Mikk, indrek.mikk@raasiku.ee või postiga aadressile Tallinna mnt 24, Aruküla, Harjumaa 75201.

Lugupidamisega

(allkirjastatud digitaalselt)

Maili Hirlak

Haldus- ja ehitusosakonna juhataja
vallavanema ülesannetes

Koostaja:
Indrek Mikk
planeeringute spetsialist

tel +372 53501209
indrek.mikk@raasiku.ee